Veearts van Krugerwildtuin bevry hiëna van strik om nek | Netwerk24
Deur Arisa Janse van Rensburg 01 November 2020 19:57
'n Veearts van die Krugerwildtuin het onlangs het 'n beseerde hiënawyfie 'n tweede kans op lewe gegee toe hy 'n strik om haar nek verwyder het.
Ike Phaahla, woordvoerder van die wildtuin, sê hulle het Vrydag 'n span na die R538-pad by Sabie in Mpumalanga gestuur nadat 'n toeris hulle oor die hiëna ingelig het.
"Sy het langs die pad geloop met die strik om haar nek. 'n Toeris het ons die middag daaroor gebel en ons het die veearts gestuur. Haar beserings is ernstig, maar die veearts sê sy sal volkome kan herstel," sê Phaahla.
Nadat die hiëna deur die veearts behandel is, is sy na 'n private wildpark geneem wat aan die wildtuin grens.
Die wildtuin het op Twitter gevra dat toeriste strikke of diere wat daardeur seergekry het, by 013 735 4325 aanmeld.
??Warning - graphic content that could upset certain viewers.
This hyena was seen yesterday outside Kruger gate. The state vet rushed to the scene to attend to it. A horrible cable snare was removed from the adult female hyena, at the R536 Sabie Park entrance and /... pic.twitter.com/mTBgUaI0QF